Christoph Eugen

Christoph Eugen (s. 28. toukokuuta 1976 Judenberg, Itävalta) on itävaltalainen yhdistetyn hiihtäjä ja valmentaja.

Eugen saavutti urheilu-urallaan kaksi arvokisamitalia yhdistetyn joukkuekilpailusta. Lahden maailmanmestaruuskilpailuista 2001 hopeaa ja Trondheimin MM-kilpailuista 1997 pronssia. Uransa parhaat arvokilpailusijoituksensa hän saavutti Lahden MM-kilpailuista, jossa hän sijoittui normaalikilpailussa yhdenneksitoista ja sprintissä kahdenneksitoista. Junioreiden MM-kilpailuissa Eugen saavutti kolme mitalia, joista yksi oli normaalikilpailun hopea.

Naganon olympialaisissa 1998 Eugen kilpaili Itävallan neljänneksi joukkuekilpailussa sijoittuneessa joukkueessa. Salt Lake Cityssä 2002 hän osallistui normaalikilpailuun, jossa sijoittui 20:nneksi.

Maailmancupissa Eugenin uran paras sijoitus oli neljäs tila, jonka hän saavutti kolme kertaa. Yhteensä hän ylsi kymmenen parhaan joukkoon kuusitoista kertaa.

 Valmentajana 
Eugen toimi Itävallan yhdistetyn maajoukkueen päävalmentajana vuosina 2012–2023. Noina vuosina itävaltalaiset saavuttivat kolme maailmanmestaruutta, neljä MM-hopeaa ja kuusi MM-pronssia sekä viisi olympiapronssia. Maa sai vähintään yhden mitalin jokaisessa yhdeksässä arvokisassa. Hän vetäytyi Itävallan päävalmentajan pestistä lokakuussa 2023, kun hänen vaimonsa Britta menehtyi traagisessa onnettomuudessa.

Eugen aloitti yhdistetyn apuvalmentajana Suomen maajoukkueessa kaudella 2025–2026.

Lähteet

Viitteet

Aiheesta muualla
Christoph Eugenin kotisivut 

Luokka:Itävaltalaiset yhdistetyn hiihtäjät
Luokka:Itävaltalaiset urheiluvalmentajat
Luokka:Vuonna 1976 syntyneet
Luokka:Elävät henkilöt